Wolf 1061 d

Wolf 1061 d – egzoplaneta, skriejanti apie raudonąją nykštukę Wolf 1061, nuo Saulės sistemos nutolusią apie 14 šviesmečių.„Wolf 1061 d“. ExoKyoto. Nuoroda tikrinta 2021-02-15.

Manoma, kad Wolf 1061 d yra į Neptūną panaši dujinė planeta (vadinamasis minineptūnas); už Žemę ji mažiausiai 7,7 karto masyvesnė. Wolf 1061 d aptikta radialinių greičių metodu, o jos tranzitai nėra stebimi, tad žinoma tik minimali planetos masė. Apie savo žvaigždę planeta apskrieja per 217,2 paros, jos orbitos spindulys yra 0,47 av, o ekscentricitetas – 0,55.Wolf 1061 d. NASA Exoplanet Exploration. Nuoroda tikrinta 2021-02-15. 

2017 m. kovą atlikta pakartotinė Wolf 1061 sistemos analizė parodė, kad Wolf 1061 d planetoje sąlygos gyvybei veikiausiai nėra tinkamos; ši planeta skrieja pernelyg toli nuo savo žvaigždės, kad patektų į šios sistemos gyvybės zoną (į ją nepatenka ir didžiausio priartėjimo prie savo žvaigždės metu), be to, greičiausiai tai minineptūno tipo planeta, kurios minimali masė esanti beveik 8 kartus didesnė nei Žemės.

Apie Wolf 1061 d atradimą pranešta 2015 m. Planeta atrasta Čilėje esančioje La Siljos observatorijoje, taikant radialinių greičių metodą. Be Wolf 1061 d, šioje sistemoje aptiktos dar dvi planetos – Wolf 1061b bei Wolf 1061c (Wolf 1061 d skrieja toliausiai nuo savo žvaigždės).„Planet Wolf 1061 d“. The Extrasolar Planets Encyclopaedia. Nuoroda tikrinta 2021-02-15.

 Išnašos 

Kategorija:Egzoplanetos